CELEX: 22013D0199
Language: fi
Date: 2013-11-08 00:00:00
Title: ETA:n sekakomitean päätös N:o 199/2013, annettu 8 päivänä marraskuuta 2013 , ETA-sopimuksen liitteen V (Työntekijöiden vapaa liikkuvuus) muuttamisesta

27.3.2014   
            
            
               FI
            
            
               Euroopan unionin virallinen lehti
            
            
               L 92/25
            
         ETA:N SEKAKOMITEAN PÄÄTÖS
   
   N:o 199/2013,
   annettu 8 päivänä marraskuuta 2013,
   ETA-sopimuksen liitteen V (Työntekijöiden vapaa liikkuvuus) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Euroopan parlamentin ja neuvoston täytäntöönpanoasetuksen (EU) N:o 492/2011 panemisesta täytäntöön siltä osin kuin on kyse avoimien työpaikkojen ja työhakemusten välittämisestä ja EURES-verkoston uusimisesta 26 päivänä marraskuuta 2012 annettu komission täytäntöönpanopäätös 2012/733/EU (1) olisi otettava osaksi ETA-sopimusta.
            
         
               (2)
            
            
               Täytäntöönpanopäätöksellä 2012/733/EU kumotaan 1 päivästä tammikuuta 2014 komission päätös 2003/8/EU (2), joka on otettu osaksi ETA-sopimusta ja joka näin ollen olisi poistettava ETA-sopimuksesta 1 päivästä tammikuuta 2014.
            
         
               (3)
            
            
               Sen vuoksi olisi muutettava ETA-sopimuksen liitettä V,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan ETA-sopimuksen liite V seuraavasti:
   
               1)
            
            
               Lisätään 2 kohdan (Euroopan parlamentin ja neuvoston asetus (EU) N:o 492/2011) jälkeen kohta seuraavasti:
               
                           ”2a.
                        
                        
                           
                              32012 D 0733: komission täytäntöönpanopäätös 2012/733/EU, annettu 26 päivänä marraskuuta 2012, Euroopan parlamentin ja neuvoston täytäntöönpanoasetuksen (EU) N:o 492/2011 panemisesta täytäntöön siltä osin kuin on kyse avoimien työpaikkojen ja työhakemusten välittämisestä ja EURES-verkoston uusimisesta (EUVL L 328, 28.11.2012, s. 21).”
                        
                     
         
               2)
            
            
               Poistetaan 7 kohdan (komission päätös 2003/8/EY) teksti 1 päivästä tammikuuta 2014 lukien.
            
         2 artikla
   Täytäntöönpanopäätöksen 2012/733/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 9 päivänä marraskuuta 2013, jos kaikki ETA-sopimuksen 103 artiklan 1 kohdan mukaiset ilmoitukset on tehty (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 8 päivänä marraskuuta 2013.
      
         
            ETA:n sekakomitean puolesta
         
         
            Puheenjohtaja
         
         Thórir IBSEN
         
      
   
   
      (1)  EUVL L 328, 28.11.2012, s. 21.
   
      (2)  EYVL L 5, 10.1.2003, s. 16.
   
      (3)  Valtiosäännön asettamista vaatimuksista ei ole ilmoitettu.